stanford-oval/wikipedia huggingface dataset:
זכויות להט"ב במקאו

| --- | --- |

מקאו
 מעמד בחוק:  חוקי מאז 1996
 טרנסג'נדריות:  אין הכרה בהתאמה מגדרית
 שירות צבאי:  אין נתונים (הרפובליקה העממית של סין אחראית להגנה)
 הגנה מפני אפליה:  ישנו איסור בחוק על אפליה על רקע נטייה מינית בתעסוקה מאז 2008
 זכויות משפחה
 הכרה בזוגיות חד־מינית:  אין הכרה בזוגיות חד מינית
 אימוץ:  אין הכרה באימוץ על ידי זוגות חד מיניים
 
 הצבעה על הצהרת האו"ם:  לא חברה באו"ם
לסביות, הומואים, טרנסג'נדרים וביסקסואלים (להט"ב) באזור המנהלי המיוחד של הרפובליקה העממית של סין במקאו מתמודדים עם אתגרים משפטיים וחברתיים שתושבים הטרוסקסואלים אינם חווים. בעוד שפעילות הומוסקסואלית הפכה לחוקית בשטחי האזור בשנת 1996, זוגות חד מיניים ומשקי בית שבראשם זוגות חד מיניים נותרו בלתי זכאים לאותן הכרות משפטיות הזמינות לזוגות הטרוסקסואלים.
מעמד בחוק

פעילות הומוסקסואלית בין גברים ונשים הפכה לחוקית בשטחי מקאו מאז שנת 1996. גיל ההסכמה הוא שווה ללא קשר למגדר או נטייה מינית - 14 שנים.
הכרה במערכות יחסים חד מיניות

מקאו אינו מכיר בנישואים חד מיניים, וגם לא בכל צורה של זוגיות חד מינית (איחוד אזרחי, נישואי חוזה, מעמד ידועים בציבור או שותפות).
במרץ 2013, חוסה פריירה קוטיניו, חבר האספה המחוקקת מטעם המפלגה הליברלית תקווה חדשה, הגיש לאספה המחוקקת הצעת חוק להכרה באיחודים אזרחיים בין זוגות חד מיניים, המעניקה את אותן זכויות כגון עבור זוגות הטרוסקסואלים נשואים, למעט הזכות לאמץ. עם זאת, הצעת החוק נדחתה.
הגנה מפני אפליה

סעיף 25 של חוק היסוד של מקאו מציין שתושבי מקאו "חופשיים מאפליה" על סמך רשימה של גורמים אסורים. נטייה מינית אינה נכללת ברשימה האמורה של עילות אפליה אסורות. עם זאת, קיימות הגנות נגד אפליה על רקע נטייה מינית בתחומי יחסי העבודה (סעיף 6/2 לחוק מס' 7/2008), הגנה על נתונים אישיים (סעיף 7/ 1,2 לחוק מס' 8/2005) ונציב תלונות הציבור (סעיף 31-א לחוק מס' 4/2012).
עקרון השוויון בחוק יחסי עבודה מגן על עובדים ומחפשי עבודה מפני אפליה על רקע נטייה מינית. מעסיקים שיפרו את העיקרון עשויים להיקנס עד 50,000 פטקות עבור כל עובד או מחפש עבודה שנפגע.
הגנה מפני אפליה > חוק אלימות במשפחה

בשנת 2011 ערכה ממשלת מקאו התייעצות ציבורית בנושא טיוטת חוק נגד אלימות במשפחה. הטיוטה כללה התייחסות "תושבים חד מיניים משותפים במערכת יחסים אינטימית" לקטגוריות בגדר ההגנה. עם זאת, בדו"ח המסכם שפורסם ב-2012 החליטה ממשלת מקאו לבטל את ההתייחסות לתושבים חד מיניים החיים במשותף בשל "חוסר הסכמה חברתית".
באוקטובר 2015, ארגון זכויות הלהט"ב, "Rainbow of Macau" הגישה תלונה לוועדת האו"ם נגד עינויים בטענה שממשלת מקאו "שוללת מאנשים הנמצאים ביחסים חד-מיניים הגנה שווה בחקיקה בנושא אלימות במשפחה". הוועדה, בהערות הסיום שלה על מקאו, ציינה את חששה מכך שלא "כל הפרטים הנמצאים במערכת יחסים אינטימית ללא קשר לנטייתם המינית נמצאים בגדר טיוטת חוק האלימות במשפחה". הוועדה דחקה בממשלת מקאו כדי להגן על כל הקורבנות של אלימות במשפחה "בלי אפליה".
בשנת 2016, ממשלת מקאו התעקשה על אי הכללת של מתגוררים משותפים חד מיניים בתחום החקיקה בנושא אלימות במשפחה. "Rainbow of Macau" מתחה ביקורת שלילית על ממשלת מקאו על חקיקת "חוק מפלה" והביעה את דאגתה לגבי "שליחת מסר מזיק לקהילות מקאו לפיה אפליה על רקע נטייה מינית היא מוצדקת".
זהות מגדרית

בפברואר 2015, קבוצת נשים טרנסג'נדריות תחת שמות בדויים שוחחו עם התקשורת של מקאו על חוויית ההתעללות והבריונות אותן חוו כאשר למדו בבתי ספרן, בעודן קראו לרשויות באזור להתיר שינוי סמן מגדרי במסמכי זהות עבור אזרחים טרנסג'נדרים. ביוני 2015 הודיעה הוועדה המייעצת לרפורמה במשפטים על תחילתו של מחקר על תיקון החוק עבור התרה לטרנסג'נדרים להגיש בקשה לשינוי סמן מגדר.
בשנת 2020, ועדת האו"ם לזכויות אדם ביקשה מממשלת מקאו לספק מידע על כל צעד שתנקוט עבור "הכרה באופן חוקי באנשים טרנסג'נדרים ומתן אפשרות לשינוי הסמן המגדרי במסמכי זהות".
תנאי מחיה

ב-9 ביוני 2015, העיתון המקומי "Exmoo" פרסם בעמודו הראשון כתבה על תלמיד תיכון המתעלל לכאורה בילד בן 9. העבריין כונה "השד ההומו" בכותרת הסיפור. דובר "Rainbow of Macau" וחבר האספה הלאומית של מקאו מטעם מפלגת אגודת מקאו החדשה, ג'ייסון צ'או מתח ביקורת שלילית על השימוש במשפט הכותרת בעודו הצהיר כי "חוק העונשין של מקאו מתייחס לעברייני מין הומוסקסואלים והטרוסקסואלים באותו אופן" במאמר שפורסם בעיתון "Macao Concealers". צ'או הוסיף כי ההיגיון של העיתון יצדיק את האמירה כי "שדים סטרייטים פולשים למקאו בהמוניהם", שכן המקרים של העבריינים בהתעללות מינית במקאו היו בעיקר הטרוסקסואלים לאורך השנים.
ב-16 באוגוסט 2018, סגנית מנהל הלשכה לענייני חינוך ונוער (DSEJ) ליונג ואי קאי הצהירה כי סטודנטים עם "אינדיקציות להומוסקסואליות" יופנו לרופאים או פסיכולוגים לבדיקה רפואית. מאוחר יותר, ואי קאי טענה כי התקשורת ציטטה אותה "בצורה שגויה" והתנצלה על התרגום השגוי מקנטונזית.
תנאי מחיה > אקטיביזם

בסוף שנת 2012 הוכרז על הקמת "קבוצת דאגה לזכויות להט"ב במקאו", בראשות הפוליטיקאי ג'ייסון צ'או, הידוע כהומוסקסואל מוצהר. מאז הקמתה החלה בנוכחות פעילה בתקשורת המקומית הדוגלת בזכויות להט"ב, אשר כללה הכללת זוגות הומוסקסואלים בהצעת החוק לאלימות במשפחה והכרה בנישואים חד מיניים או בריתות אזרחיות. באפריל 2013 הוקמה עמותת "Rainbow of Macau", קבוצה חדשה השואפת להגנה על זכויות קהילת הלהט"ב המקאית. "Rainbow of Macau" מוגדרת כקבוצת זכויות הלהט"ב הרשומה הראשונה באזור מקאו ומובלת על ידי אנתוני לאם קה לונג.
אף על פי העלייה בפעילות למען זכויות חברי הקהילה באזור, תרבות הלהט"ב במקאו נותרה ברובה בלתי נראית. עם זאת, הסרט המקאי "I'm here" שכלל עלילה בנושא לסביות, בבימויה של טרייסי צ'וי, זכה בפרס חבר השופטים של הודו 2012 ובפסטיבל הקולנוע והווידאו הבינלאומי של מקאו 2012 (MIFVF). על פי פרסום העיתון "Macau Daily Times", "הסרט מתאר את הבעיות שעמן מתמודדים הומוסקסואלים בחיי היומיום שלהם, במיוחד כשהם חיים בעיירה קטנה כגון מקאו".
טבלת סיכום

| --- | --- |
פעילות הומוסקסואלית חוקית:  (מאז 1996)
גיל הסכמה שווה לזוגות הטרוסקסואלים:  (מאז 1993)
חוקים נגד אפליה בתעסוקה:  (מאז 2008)
חוקים נגד אפליה במתן סחורות ושירותים: 
חוקים נגד אפליה בכל התחומים האחרים (כולל אפליה עקיפה, דברי שנאה): 
נישואים חד מיניים: 
הכרה בזוגות חד מיניים (איחוד אזרחי, שותפות לחיים):  (מוצע)
אימוץ משותף של זוגות חד מיניים: 
אימוץ ילד חורג על ידי זוגות חד מיניים: 
להט"בים מוצהרים רשאיים לשרת בצבא:  אין נתונים
זכות לשינוי מגדר בחוק: 
גישה להפריה חוץ-גופית לזוגות לסביות: 
טיפולי המרה אסורים בחוק: 
פונדקאות מסחרית לזוגות גברים הומוסקסואלים: 
גברים המקיימים יחסי מין עם גברים רשאיים לתרום דם:
הערות שוליים

↑  Association says same-sex couples excluded from domestic violence bill (באנגלית אמריקאית)
↑  Jason CHAO, Rainbow of Macau’s Response to Enactment of Discriminatory Domestic Violence Law, Jason Chao’s Depository, ‏2018-03-21 (באנגלית)
↑  Group supports transgender people requesting ID gender change (באנגלית אמריקאית)
↑  法律改革諮詢委員會第十八次全體會議, 澳門特別行政區政府入口網站 (בסינית מסורתית)
↑  大哥哥原來是「基魔」 九歲男童遭學長三度性侵 | 力報, 今日時事 | CyberCTM澳門No.1人氣社區
↑  愛瞞日報 Macau Concealers - 【愛瞞博客】有「基魔」？「直魔」係咪更多？ 文：周庭希 前日（6月8日，週一）我幫澳門彩虹開咗關於本澳第二位跨性別者要求改身份證嘅記者會之後，力報記者喺門口等我，想我回應朝早司警發佈嘅9歲男仔被性侵事件。 力報篇報導出我同陳虹訪問部份尚可，但標題【大哥哥原來是「基魔」】令我感到不安。 性侵犯可以出現喺異性或同性之間，澳門《刑法典》冇因受害人同施害人係異、同性關係有差別處理，而只會因權力／信任關係有加重情節（例如：教育關係、親屬）。 而「基魔」想表達咩含意？gay嘅人容易成「魔」？澳門最近咁多單性犯罪都係異性關係佔絕大多數，我可唔可以寫「『直魔』大舉入侵澳門」？ 我補充吓報導冇提到我講教育方面：澳門性教育非常保守，缺乏教學生點保護自己，亦缺乏教人「age of consent」概念（「同意年齡」亦稱「最低合法性交年齡」）。即係，即使有14歲以下嘅人主動要求同你進行性行為，你同佢發生性關係你就犯法（註：法務局話兩願性行為最低合法年齡係16歲，但呢個講法有爭議，見 http://goo.gl/u9IdTk ）。 力報有關報道連結： http://www.exmoo.com/index.php?m=content&c=index&a=show&catid=9&id=69369 （僅代表個人立場） | פייסבוק, באתר www.facebook.com
↑  ER.COM domain name is for sale. Inquire now., www.er.com
ג'ייסון צ'או, פעיל זכויות להט"ב במקאו
ורנל (יוטה)

| --- | --- |
הכניסה המזרחית לוורנל (2012)
הכניסה המזרחית לוורנל (2012)
 מדינה / טריטוריה:  ארצות הברית ארצות הברית
 מדינה:  יוטה יוטה
 מחוז:  יואינטה
 תאריך ייסוד:  1876
 שטח:  11.9 קמ"ר
 גובה:  1,624 מטרים
 אוכלוסייה:  ‏
  ‑ בעיר:  10,079 (1 באפריל 2020)
  ‑ צפיפות:  760 נפש לקמ"ר (2010)
 קואורדינטות:  40°27′17″N 109°32′08″W﻿ / ﻿40.454722°N 109.535556°W﻿ / 40.454722; -109.535556
 אזור זמן:  UTC -7
 http://www.vernalcity.org
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה ורנל(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה ורנל(למפת יוטה רגילה) סולט לייק סיטי פרובו וסט ג'ורדן סנט ג'ורג' סידר סיטי עמק מוניומנט ברייס קניון מואב ויומינג ק ו ל ו ר ד ו  נ.מ. אריזונה נ ב ד ה  איידהו ימת המלח ורנל(למפת יוטה מוגדלת) סולט לייק סיטי פרובו וסט ג'ורדן סנט ג'ורג' סידר סיטי עמק מוניומנט ברייס קניון מואב ויומינג ק ו ל ו ר ד ו  נ.מ. אריזונה נ ב ד ה  איידהו ימת המלח ורנל  he tabBackground:;tabBorder:#aaa;defaultTab:0;
ורנל (באנגלית: Vernal) היא העיר הגדולה ביותר ומושב המחוז במחוז יואינטה במדינת יוטה שבארצות הברית, כ-280 קילומטרים מזרחית לסולט לייק סיטי ו-32 קילומטרים מערבית לגבול עם מדינת קולורדו. על פי מפקד האוכלוסין של ארצות הברית משנת 2010 היו ביישוב 9,089 תושבים. האוכלוסייה גדלה מאז ל-10,844 על פי הערכת האוכלוסייה ב-2014.
היסטוריה

ורנל, שלא כמו רוב הערים ביוטה, לא הוקמה על ידי המורמונים. בריגהם יאנג שלח סיירים לאגן יואינטה ב-1861 והם דיווחו לו שהאזור לא מתאים לדבר פרט למגורים זמניים לנוודים, ולשמש שדות ציד לאינדיאנים. באותה שנה הקצה נשיא ארצות הברית, אברהם לינקולן את האזור לשמש כשמורת האינדיאנים יואינטה (Uintah Indian Reservation), וקפטן פרדון דודס (Pardon Dodds) מונה כסוכן לענייני האינדיאנים. כשדודס פרש ב-1873 הוא הקים בעמק אשלי (העמק בו שוכנת ורנל) את הבקתה הראשונה בעמק כשישה קילומטרים צפונית-מערבית מוורנל של ימינו. רווקים רבים נוספים – ציידים, מחפשי זהב, ונוודים הגיעו לעמק וחלקם התיישב בו. בסתיו 1879 הגיעו משפחות של מתיישבים רבים לעמק.
ב-29 בספטמבר 1879 התרחש בקולורדו טבח מיקר (Meeker Massacre), אירוע שבו רצחו אינדיאנים בני קבוצת הוויט ריוור משבט היוט 11 לבנים וחטפו את נשותיהם וילדיהם. הרוצחים, בני היוט, רכבו לעמק אשלי וניסו לשכנע את בני קבוצת היואינטה משבט היוט שהתגוררו שם להרוג את כל הלבנים באזור. במקום זאת האינדיאנים בני היואינטה הזהירו את הלבנים והמליצו להם להתבצר. הלבנים הקימו מבצר באזור שכונה "הספסל" (the Bench). רבים מהמתיישבים פירקו את הבקתות שלהם ועברו להתגורר במבצר. החורף היה קשה מאוד, רוב חיות המשק מתו, והמתיישבים היו על סף גוויעה ברעב.
באביב הקימו משפחות רבות מחדש את בקתות המגורים שלהם, אחרות נשארו במבצר. מהמבצר התפתחה עיירה שהייתה קרויה מרכז אשלי (Ashley Center). במקום נפתחה חנות והתושבים ביקשו לפתוח משרד דואר במקום. הם הציעו את השם "מרכז אשלי", אבל על מנת שלא להתבלבל עם העיירה אשלי, החליטה מחלקת הדואר של ארצות הברית לקרוא ליישוב ורנל (מילולית "אביבי").
הכנסייה המורמונית סייעה לארגן את היישוב כעיירה מסודרת ב-1884, אבל המקום הוכר רשמית רק ב-1897. ב-1948 חוותה העיירה שגשוג בעקבות גילוי נפט באזור. מאז היו בעיירה כמה מחזורים של גאות ושפל כלכליים. בתקופות השפל החזיקה הכלכלה המקומית מעמד הודות לייצור החקלאי ולתיירים שביקרו במונומנט הלאומי דינוזאור הסמוך.
ב-1964 נבנה סכר נקיק פליימינג (Flaming Gorge Dam), והמאגר שיצר הביא תיירים נוספים. סכרים נוספים סיפקו מים להשקיה ויצרו אתרי נופש. ב-1990 התגוררו בעיר 6,644 תושבים ומאז האוכלוסייה כמעט והוכפלה.
גאוגרפיה

ורנל שוכנת באגן יואינטה, כשבגבולה הצפוני מתנשא רכס הרי יואינטה, אחד הרכסים הבודדים המשתרע בכיוון מזרח-מערב במקום מצפון לדרום כמקובל. מדרום שוכנים צוקי בוק (Book Cliffs), ההר הכחול (Blue Mountain) במזרח, כשוורנל עצמה שוכנת בעמק אשלי (Ashley Valley), הקרוי לכבודו של סוחר הפרוות ויליאם אשלי (William H. Ashley), שהגיע לאזור ב-1825 כששט על הנהר גרין בסירה המחופה בעורות חיות.
ורנל שוכנת ב-40°27′17″N 109°32′08″W﻿ / ﻿40.45472°N 109.53556°W﻿ / 40.45472; -109.53556 על הקצה הצפוני של רמת קולורדו ודרומית לאזור הנופש הלאומי נקיק פליימינג על הגבול בין יוטה לוויומינג. העיר שוכנת במדבר הגבוה של מדבר האגן הגדול.
שטחה הכללי של העיר על פי לשכת מפקד האוכלוסין של ארצות הברית הוא 11.9 קילומטרים רבועים, הכול יבשה.
גאוגרפיה > אקלים

ורנל שוכנת באזור של אקלים צחיח למחצה קר (סיווג 'BSk על פי שיטת קפן), כשהלחות נמוכה. הטמפרטורה השנתית הממוצעת היא 7.2°C, הטמפרטורה הממוצעת הגבוהה היא 16.1°C והטמפרטורה הממוצעת הנמוכה היא 1.6°C-.
| אקלים בורנל> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בורנל> ינואר.-0.8.-13.1.12.4 | אקלים בורנל> פברואר.3.3.-9.7.13 | אקלים בורנל> מרץ.11.4.-3.6.17.5 | אקלים בורנל> אפריל.16.8.0.4.20.8 | אקלים בורנל> מאי.22.1.4.8.22.4 | אקלים בורנל> יוני.27.9.8.9.20.1 | אקלים בורנל> יולי.31.8.12.3.15.7 | אקלים בורנל> אוגוסט.30.5.11.6.19 | אקלים בורנל> ספטמבר.24.9.6.7.28.2 | אקלים בורנל> אוקטובר.16.9.0.9.35.3 | אקלים בורנל> נובמבר.7.9.-5.4.14.7 | אקלים בורנל> דצמבר.0.2.-11.5.15.5 | אקלים בורנל> שנה.16.1.-1.6.234.4 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: NOAA Online Weather Data
גאוגרפיה > דמוגרפיה

על פי מפקד האוכלוסין של שנת 2010 התגוררו בעיר 9,089 תושבים ב-3,193 משקי בית, ו-2,227 משפחות. האוכלוסייה גדלה מאז ל-10,844 על פי הערכת האוכלוסייה ב-2014. צפיפות האוכלוסייה הייתה 760 תושבים לקילומטר רבוע, והאוכלוסייה התחלקה ל-50.8% זכרים ו-49.2% נקבות. היו בעיר 3,659 יחידות דיור.
89.6% מהאוכלוסייה היו לבנים, 0.5% אפרו-אמריקאים ו-2.2% אמריקנים ילידים. 11.8% היו ממוצא היספאני. ההכנסה השנתית הממוצעת למשק בית הייתה 56,563 $, כש-7% ממשקי הבית מתחת לקו העוני, כולל 10% מתחת לגיל 18 ו-7.1% בגיל 65 ומעלה.
כלכלה

כלכלת ורנל מבוססת על ניצול משאבי טבע, כולל קידוחי נפט וגז טבעי, כריית פוספטים, וגילסוניט (Gilsonite), שם מסחרי לסוג מיוחד של אספלט טבעי המצוי אך ורק ב"אגן יואנטה". השם הבלתי מסחרי הוא אוינטאטיט (uintatite). את החומר השחור, המבריק והפריך כורים במכרה סמוך לעיירה מייטון (Myton) בדרום מזרח יוטה. בחומר משתמשים ללכה, צבעים, דיו, רכיבים מוגני מים, חומרי בידוד לחשמל וחומרי קירוי. עקב כך הוקמו משרדים של חברות כדוגמת הליברטון ושלומברגר.
תיירות משחקת גם היא תפקיד בכלכלה של ורנל בשל השורשים של העיר במערב הישן של אמריקה וקרבתה למונומנט הלאומי דינוזאור שבו מאובנים רבים של דינוזאורים. ורנל וסביבותיה חביבים על חובבי ספורט בטבע כיוון שיש בהם מקומות רבים לדיג, לציד ופעילות אחרת בטבע.
תחבורה

ורנל שוכנת על כביש 40, כביש פדרלי שכיוונו ממזרח למערב.
צמוד לעיר שוכן שדה התעופה ורנל-יואינטה (Vernal-Uintah County Airport) שבו טיסות סדירות ישירות לסולט לייק סיטי של חברת בוטיק איר (Boutique Air) במטוסי Pilatus PC-12. שירות הנוסעים מסובסד על ידי הממשלה הפדרלית במסגרת התוכנית שירות אוויר חיוני (Essential Air Service).
ביאורים

↑  באנגלית Indian Agent אדם שהוסמך מטעם ממשלת ארצות הברית לקיים אינטראקציה עם שבטים אינדיאניים
הערות שוליים

↑  Annual Estimates of the Resident Population: April 1, 2010 to July 1, 2014
1 2  Annual Estimates of the Resident Population: April 1, 2010 to July 1, 2014
↑  "Vernal". Historytogo.utah.gov.
↑  Vernal, Utah from DesertUSA.com
↑  "Profile of General Population and Housing Characteristics: 2010". United States Census Bureau.
1 2 3  America's Biggest Boomtown: Vernal, Utah
| --- | --- |
בקרת זהויות :  NLI: 987007552711605171  LCCN: n82157488  MusicBrainz: c0458e16-cf9a-4489-92a1-35c85b838631  NARA: 10042461  VIAF: 263660595   WorldCat (עם VIAF): 263660595 
המקדש המורמוני בוורנל
הבנק של ורנל שלבניו נשלחו כחבילות בדואר
זה לא בדיוק געגוע

| --- | --- |
 סינגל בביצוע אריק איינשטיין
 מתוך האלבום שתי גיטרות בס תופים
 יצא לאור:  2004
 שפה:  עברית
 אורך:  4:31
 חברת תקליטים:  הד ארצי 
 לחן:  יהודה פוליקר
 
זה לא בדיוק געגוע הוא שיר שכתב אריק איינשטיין והלחין יהודה פוליקר, משנת 2004 לעיבוד של יהודה פוליקר ויעקב גלעד. השיר יצא כחלק מהאלבום שתי גיטרות בס תופים בהפקתם של ברי סחרוף ופיטר רוט. השיר הוא אחד משיריו הידועים של איינשטיין משנותיו האחרונות ומתאר במילות השיר את חוויות ילדותו בתל אביב של שנות החמישים.
מילות השיר

מילות השיר עוסקות במקומות ואנשים אשר זכורים לאריק איינשטיין.
בין המקומות המוזכרים בשיר.
קולנוע עדן: בית הקולנוע הראשון בתל אביב, אשר התחיל כראינוע.
קולנוע אדיסון בירושלים. המקום היחידי המוזכר שאינו בתל אביב.
"הצריף של האוהל": בו שיחק אביו יעקב איינשטיין. הצריף היה ממוקם על חוף הים. איפה שיוקם לימים מלון שרתון.
"מגרש עמירם החול מזה חם": מגרש ספורט אשר שימש את אגודת מכבי תל אביב, והיה ממוקם על איפה ששוכן כיום "גן דבורה אופמן" בצפון הישן.
"מכון שמשון": רשת מכוני כושר אשר הקים רפאל הלפרין.
"רצים שישים בשדרות קק"ל": אריק איינשטיין למד בבית החינוך ע"ש א"ד גורדון. אשר שכן ברחוב לסל (אשר גם הוא מוזכר בשיר). רחוב קטן אשר מקביל לשדרות בן-גוריון אשר נקראו לפני מותו של דוד בן-גוריון שדרות קק"ל.
אישיים המוזכרים בשיר:
"ברדיו שמוליק חד איזה חידון": הכוונה היא לשמואל רוזן אשר ערך והגיש תוכניות חידונים בקול ישראל בשנות החמישים.
אנשי קולנוע הוליוודים: אדי קנטור, מרלן דיטריך, פרנק סינטרה, מרצ'לו מסטרויאני, וברט לנקסטר.
בפזמון איינשטיין שהוא לא בדיוק אדם נוסטלגי כמו שמציירים אותו:
זה לא בדיוק געגוע
זה סתם נעים להיזכר
לא כל כך רוצה להתעמק מדוע
זה בא ונמוג מהר
ויקטור לואי קורדונייה

| --- | --- |

 לידה:  23 במרץ 1858 נייוור, בורגון, הקיסרות הצרפתית השנייה צרפת
 פטירה:  17 בנובמבר 1936 (בגיל 78) פריז, הרפובליקה הצרפתית השלישית צרפת
 מקום קבורה:  Vault of Governors 
 מדינה:  צרפת 
 השכלה:  האקדמיה הצבאית סן-סיר 
 השתייכות:  הצבא הצרפתי צבא צרפת
 תקופת הפעילות:  1879–1919 (כ־40 שנה)
 דרגה:  גנרל
 תפקידים בשירות
 מפקד החטיבה ה-87   מפקד הדיוויזיה ה-3   מפקד הקורפוס ה-8   מפקד הקורפוס הצרפתי בחזית המקדונית.
 פעולות ומבצעים
 מלחמת העולם הראשונה
 עיטורים
 אות לגיון הכבוד   צלב מלחמת העולם הראשונה   מדליה צבאית על שרות מופתי.
 הנצחה
 הר קורדונייה באלברטה קנדה.
 
ויקטור לואי קורדונייה (בצרפתית: Victor Louis Cordonnier;‏ 23 במרץ 1858 – 17 בנובמבר 1936) היה גנרל וסופר צרפתי, מפקד דיוויזיה וקורפוס בחיל הרגלים, אשר לחם בחזית המערבית במלחמת העולם הראשונה. בנוסף, קורדונייה כיהן כמפקד הקורפוס הצרפתי בחזית המקדונית תחת פיקודו הכולל של הגנרל מוריס סראי.
תחילת הקריירה

קורדונייה למד באקדמיה הצבאית סן-סיר. ב-1879 הוסמך כקצין רגלים בדרגת סגן משנה, ב-1887 סיים הכשרה לתפקידי פיקוד ומטה באקדמיית המלחמה הצרפתית ומילא שורת תפקידי מטה זוטרים בגדודי רגלים. ב-1905 הוצב לתפקידי הדרכה באקדמיית המלחמה ובהמשך פיקד על קורסי קצינים. ב-1910 הועלה לדרגת קולונל ושנה מאוחר יותר פרסם את ספרו הראשון שעסק בנסיבות שהובילו למלחמת רוסיה–יפן ותורגם למספר שפות. ב-1913 מונה למפקד החטיבה ה-87 של הצבא הצרפתי.
מלחמת העולם הראשונה

עם פרוץ מלחמת העולם הראשונה הוצבה חטיבתו של קורדונייה בחזית המערבית ובשלהי אוגוסט 1914, נטלה חלק בקרב הארדנים במסגרת המערכה על הגבולות. לאחר הקרב מונה קורדונייה למפקד הדיוויזיה ה-3 והוביל אותה במהלך הקרב הראשון על המארן. ב-15 בספטמבר נפצע קורדונייה בעת הפגזה ארטילרית ופונה מהחזית. בדצמבר חזר לפקד על אוגדתו שלחמה בקרב שמפאן הראשון. בינואר 1915 מונה למפקד הקורפוס ה-8 בחזית המערבית.
ביולי 1916 מונה למפקד הקורפוס הצרפתי בחזית המקדונית ופעל תחת פיקודו של מפקד כוחות מדינות ההסכמה בזירה הגנרל מוריס סראי. קורדונייה פיקד על הכוחות הצרפתיים במהלך קרב לרין אשר במהלכו כבש צבא ממלכת בולגריה את העיר פלורינה ובהמשך השתתף בקרבות לשחרור העיר. לקורדונייה כמו לרבים מקציני מדינות ההסכמה בחזית, הייתה מערכת יחסים עכורה עם הגנרל סראי, בפברואר 1917 נאלץ לסיים את תפקידו ובמקומו מונה הגנרל פול פרנסואה גרוסטי.
שלהי הקריירה ואחריתו

קורדונייה חזר לפריז ואובחן כחולה במחלת הסרטן. הוא אושפז בסנטוריום ולא חזר עוד לתפקיד פיקודי. עם תום המלחמה שוחרר מהצבא. ב-1921 הוציא לאור ספר על הקרבות בהם השתתף בחזית המערבית והרבה לכתוב מאמרים שעסקו בהפקת לקחים צבאיים ממלחמת העולם הראשונה. קורדונייה הלך לעולמו ב-1936 והוא בן 78 שנים.
ראו גם

צרפת במלחמת העולם הראשונה.
הערות שוליים

1 2 3  "הגנרל ויקטור לואי קורדונייה-ביוגרפיה" מאנציקלופדיה בריטניקה בויקיטקסט (באנגלית).
↑  אינצקלופדיה לתולדות מלחמת העולם הראשונה, "חזית סלוניקי במלחמת העולם הראשונה", באתר גוגל ספרים (באנגלית).
↑  "בית קורדונייה", באתר houseofnames.com (באנגלית).
| --- | --- |
בקרת זהויות :  BnF: cb11336624j (data)  ISNI: 0000 0000 7716 926X  Léonore: 90483  SUDOC: 202898954  VIAF: 107024371   WorldCat (עם VIAF): 107024371
חואן דייגו פלורס

| --- | --- |

 לידה:  13 בינואר 1973 (בן 51) לימה, פרו 
 שם לידה:  Juan Diego Flórez Salom 
 מוקד פעילות:  פרו 
 תקופת הפעילות:  מ-1996 
 מקום לימודים:  מכון קרטיס למוזיקה, האקדמיה למוזיקה של המערב, National University of Music 
 סוגה:  אופרה 
 סוג קול:  טנור 
 שפה מועדפת:  שפות אמרינדיאניות 
 חברת תקליטים:  דקה רקורדס 
 פרסים והוקרה:  אביר הצלב הגדול של השמש של פרו (4 ביוני 2007)  Kammersänger (2012)  אביר במסדר ההצטיינות בתרבות של מונקו (18 בנובמבר 2013)  Medal of Honor of the Congress of the Republic of Peru 
 www.juandiegoflorez.com
 פרופיל ב-IMDb
 
חואן דייגו פלורס (ספרדית: Juan Diego Flórez; נולד ב-13 בינואר 1973, לימה פרו), הוא טנור אופראי פרואני.
ביוגרפיה > שנים מוקדמות

פלורס נולד בלימה בירת פרו לרוּבֶּן פלורס, גיטריסט וזמר ידוע בתחום המוזיקה הפרואנית הפופולרית ומוזיקת קריולה. בריאיון עיתונאי תיאר פלורס כי כשהיה צעיר אימו ניהלה פאב בו הופיעו הרכבים של מוזיקה חיה, ובמקרים בהם בוטלו ההופעות ברגע האחרון, הופיע פלורס כזמר מחליף.
במטרה לבנות קריירה בתחום המוזיקה הפופולרית, נכנס פלורס בגיל 17 לקונסרבטוריון בלימה. שם, במהלך לימודיו אצל אנדראס סנטה מריה, התגלו יכולותיו בתחום המוזיקה קלאסית. במהלך תקופה זו החל לשיר במקהלה הלאומית של פרו (Coro Nacional of Peru), שם הופיע כסולן במיסת ההכתרה מאת מוצרט, וב- Petite Messe Solennelle של רוסיני.
פלורס זכה במלגת לימודים במכון קרטיס למוזיקה בפילדלפיה שם למד מ-1993 עד 1996, והחל להופיע במסגרת הפקות סטודנטים ברפרטואר בו הוא מתמחה עד היום, אופרות של רוסיני ואופרות בל קנטו של דוניצטי ובליני. כמו כן באותה תקופה למד פלורס אצל מרילין הורן באקדמיה למוזיקה של המערב בסנטה ברברה. בשנת 1994 הזמין הטנור הפרואני ארנסטו פלאסיו את פלורס לאיטליה, במטרה לעבוד על האופרה Il Tutore Burlato מאת המלחין הספרדי ויסנטה מרטין אי סולר. בין השניים התפתח קשר מקצועי, ופלאסיו הפך למורה, מדריך, ואמרגן של פלורס.
ביוגרפיה > 1996 - היום

הפריצה הראשונה של פלורס, והופעתו המקצועית הראשונה, הייתה ב-1996 בפסטיבל רוסיני, המתקיים בעיר הולדתו של רוסיני באיטליה - פזארו, כאשר בגיל 23 נכנס פלורס לתפקיד הראשי באופרה "מתילדה משאבראן" במקום הטנור ברוס פורד שחלה. את הופעתו הראשונה בלה סקאלה עשה באותה שנה בתפקיד האביר הדֶני באופרה "ארמידה" של גלוק. את הופעתו הראשונה בבית האופרה המלכותית, קובנט גארדן בלונדון, עשה פלורס בשנת 1997, בתפקיד הרוזן פוטוסקי בהופעת הבכורה העולמית של האופרה "אליזבטה" מאת דוניצטי (גרסה מאוחרת של "Otto mesi in due ore" שמעולם לא בוצעה). הופעות בכורה אחרות, באופרה של וינה (1999), ובמטרופוליטן אופרה (2002) בהן הופיע בתפקיד הרוזן אלמוויוה, באופרה "הספר מסיביליה". ב-20 בפברואר 2007 ערב הפתיחה של האופרה "נערת הגדוד" מאת דוניצטי, שבר פלורס מסורת בת 74 שנים בתיאטרון לה סקאלה, לפיה לא נהוג לשיר הדרן בסיום אופרה, כאשר שר שוב את האריה "Ah! mes amis", וזכה לתשואות סוערות מהקהל. פלורס חזר על כך במטרופוליטן אופרה ב-2008.
פלורס מופיע ברחבי העולם על במות הקונצרטים ובתי האופרה. הוא אף הקליט מספר תקליטי סולו בחברת דקה, ומשתתף בעשרות הקלטות וידאו ואודיו של אופרות. זכה בכמה פרסים על הקלטותיו, בין היתר בפרס גראמי בקטגוריית המוזיקה הקלאסית על תקליטו Bel Canto Spectacular. כמו כן זכה לכבוד גדול בארצו, פרו, שם זכה לכמה עיטורים מכובדים ואף תמונתו התנוססה על בול כחלק מסדרה של חמישה בולים של מוזיקאים פרואנים.
הערות שוליים

↑  Owen, Richard (NY Times, 22 February 2007). "Pavarotti's heir breaks rules with encore on the high C's"‏
↑  ידיעה בניו יורק טיימס (עם קישור לווידאו) 23 באפריל 2008, "Ban on Solo Encores at the Met. Ban? What Ban?" ‏
| --- | --- |
בקרת זהויות :  NLI: 987007429042605171  PLWABN: 9810531941805606  BIBSYS: 3092430  BNE: XX4438750  BnF: cb140496173 (data)  CiNii: DA1292497X  GND: 130590878  ISNI: 0000 0001 2129 9329  LCCN: n96043776  LNB: 000139657  MusicBrainz: c77272a6-7db3-49ec-8cbb-5da16b59966c  NKC: js20031020008  NLK: KAC2020M5515  NSK: 000612419  SUDOC: 13848967X  VIAF: 42042521   WorldCat (עם VIAF): 42042521
ז'אן רוש

| --- | --- |

 לידה:  31 במאי 1917 פריז, צרפת 
 פטירה:  18 בפברואר 2004 (בגיל 86) Birni-N'Konni, ניז'ר 
 מקום קבורה:  ניאמיי 
 מדינה:  צרפת 
 תקופת הפעילות:  1947–2003 (כ־56 שנים) 
 מקום לימודים:  École des Ponts ParisTech 
 פרסים והוקרה:  דוקטור לשם כבוד של אוניברסיטת ליידן (1980)  בפסקה זו רשומה אחת נוספת שטרם תורגמה 
 פרופיל ב-IMDb
 
ז'אן רוש (בצרפתית: Jean Rouch;‏ 31 במאי 1917, פריז – 18 בפברואר 2004, ניז'ר) היה יוצר סרטים ואנתרופולוג צרפתי.
רוש נחשב לאחד המייסדים של ז'אנר 'הקולנוע האמיתי' (צרפתית: Cinéma vérité) בצרפת. יצירתו באפריקה כקולנוען במשך למעלה משישים שנה התאפיינה ברעיון 'האנתרופולוגיה המשותפת', שהושפעה מרעיונות הסוריאליזם ועשתה שימוש בטשטוש הגבול שבין דוקומנטריה לתסריט קולנועי בדוי. במאי זרם הגל החדש בקולנוע הצרפתי ציינו את רוש כאחד מהיוצרים המשפיעים עליהם. סרטו המשפיע 'אני, שחור' היה חלוץ בשימוש בטכניקת הג'אמפ קאט שז'אן-לוק גודאר הביא לשימוש נרחב. גודאר אמר על רוש ש"כאחראי על המחקר במוזיאון האדם, האם יש הגדרה טובה מזו לאיש קולנוע?". רוש עמד לאורך הקריירה שלו במוקד של כמה שערוריות ונהג לחזור על האמרה: 'תהילה תהא לאדם הגורם לחילוקי דעות'.